CELEX: C2004/228/83
Language: sl
Date: 2004-09-11 00:00:00
Title: Sodba Sodišča prve stopnje z dne 22. junija 2004 v zadevi T-185/02 Claude Ruiz-Picasso in drugi proti Uradu za usklajevanje na notranjem trgu (znamke in modeli) (UUNT) (Znamka Skupnosti — Uredba ES št. 40/94 — Ugovor — Verjetnost zmede — Prijava besedne znamke Skupnosti PICARO — Prejšnja besedna znamka PICASS0)

11.9.2004   
            
            
               SL
            
            
               Uradni list Evropske unije
            
            
               C 228/37
            
         
      SODBA SODIŠČA PRVE STOPNJE
   
   z dne 22. junija 2004
   v zadevi T-185/02 Claude Ruiz-Picasso in drugi proti Uradu za usklajevanje na notranjem trgu (znamke in modeli) (UUNT) (1)
   
   (Znamka Skupnosti - Uredba ES št. 40/94 - Ugovor - Verjetnost zmede - Prijava besedne znamke Skupnosti PICARO - Prejšnja besedna znamka PICASS0)
   (2004/C 228/83)
   Jezik postopka: nemščina
   V zadevi T-185/02, Claude Ruiz-Picasso, stanujoč v Parizu (Francija), Paloma Ruiz-Picasso, stanujoča v Londonu (Združeno kraljestvo), Maya Widmaier-Picasso, stanujoča v Parizu, Marina Ruiz-Picasso, stanujoča v Ženevi (Švica), Bernard Ruiz-Picasso, stanujoč v Parizu, ki jih zastopa C. Gielen, avocat, proti Uradu za usklajevanje na notranjem trgu (znamke in modeli) (UUNT) (zastopnika: G. Schneider in U. Pfleghar), druga stranka v postopku pred Odborom za pritožbe UUNT je bila DaimlerChrysler AG, s sedežem v Stuttgartu (Nemčija), ki jo zastopa S. Völker, avocat, z naslovom za vročanje v Luksemburgu, zaradi tožbe, vložene proti odločbi tretjega Odbora za pritožbe UUNT z dne 18. marca 2002 (zadeva R 0247/2001-3), ki se nanaša na postopek z ugovorom, ki je potekal med „Zapuščino Picasso“ in DaimlerChrysler AG, je Sodišče prve stopnje (drugi senat), v sestavi N. J. Forwood, predsednik, J. Pirrung in A.W.H. Meij, sodnika; sodni tajnik: D. Christensen, administratorka, dne 22. junija 2004 razglasilo sodbo, katere izrek se glasi kot sledi:
   
               1)
            
            
               Tožba se zavrne.
            
         
               2)
            
            
               Tožečim strankam se naloži plačilo stroškov postopka.
            
         
      (1)  UL C 202, 24.8.2002.